cyanic-selkie/wikianc huggingface dataset:
Northern-linjen
Transport for London har bekreftet at de ønsker å dele linjen i to, for å øke kapasiteten. Dagens løsning medfører ofte forsinkelser da tog fra en grenlinje må vente på tog fra en annen ved krysningsspor. Camden Town stasjon må i tilfellet bygges ut før en eventuell forandring, for å takle det store antallet forventede passasjerer, derfor er det uvisst når forandringene kan iverksettes.
Sjøkrig
Begrepet sjøkrig beskriver hovedsakelig direkte kamp mellom fartøyer, men også sjømilitære operasjoner med utnyttelse av fartøyer til å transportere tropper eller forsyninger over vann og etablering av makt med et ordentlig militærapparat på sjøen (sjømakt). Militær kontroll på sjøvegene har en strategisk dimensjon med bakgrunn i ambisjoner om økonomisk makt eller territorial ekspansjon, etter hvert om krigspartenes evne til å føre krig.
Northern-linjen
Togtype
Northern-linjen betjenes av seksvognstog av «1995-Stock», 106 av disse settene ble levert av GEC-Alstom. Hver vogn er 17,77 meter lang. Et tog har kapasitet til 665 passasjerer, hvorav 200 sitteplasser i tillegg til 48 klappseter og 20 «perch seats» der man kan hvile i halvt-stående stilling.
Sjøkrig
Strategi
Det første prinsippet for et organisert militærapparat med krigsskip i en flåte under en krig er å avverge fiendtlige angrep på egne lands kyststrekninger og forstyrrelse på den pågående kystfarten, det andre er å sikre egen økonomisk virksomhet til sjøs, det tredje er å engasjere og eventuelt nøytralisere den fiendtlige flåten. Ved å ødelegge eller lamslå fiendens militærapparat vil trusselen mot egne kommunikasjoner bli avverget. Flåten som lykkes i å fullføre de tre prinsippene er sagt å ha herredømmet over sjøveiene i farvannet eller havet.
VM i sprinttriatlon 2013
VM i sprinttriatlon 2013 (verdensmesterskapet i sprinttriatlon) ble arrangert i Hamburg i Tyskland i 2013.
Sjøkrig
Strategi
Maritim strategi er fundamentalt forskjellig fra militær strategi på landjorda, til sjøs er det ikke territorielle besittelser med økonomiske ressurser som et militærapparat kan utnytte. Mens en hær kan leve av landet, må det sjøbaserte militærapparatet ha forsyninger med seg på toktene eller samlet på baser med havn og store forrådsbygninger. I ressursforbruk er en flåteorganisasjon med krigsskip, materiell for vedlikehold, kompetent personell og et etterforsyningsapparat nødvendig for å gjøre flåten operativ, tradisjonelt mer kostbart enn de landbaserte hærorganisasjoner.
Northern-linjen
Camden Town
''Krysset som forener de to nordlige grenene ligger rett sør for Camden Town. Stasjonen er konstruert slik at togene lett kan veksle der, ettersom det er doble plattformer.
Krigføring i verdensrommet
Krigføring i verdensrommet omfatter militære tiltak fra eller mot objekter i verdensrommet. Det kan spores tilbake til 1960-tallet da Sovjetunionen utviklet Almaz-prosjektet, som tok sikte på å gi dem kapasitet til å undersøke og eventuelt ødelegge kunstige satellitter i bane. Et tilsvarende prosjekt på amerikansk side het Blue Gemini.
Sjøkrig
Strategi
Eksistensen av en intakt og styrket flåte, fleet in being (engelsk begrep innenfor sjøkrig), har en strategisk betydning i sjøkrigen ved sin tilstedeværelse som kan bestride fiendens kontroll til sjøs. Ettersom et havområde ikke kan okkuperes så har en underlegen flåte muligheten til å hindre en overlegen motpart fra å få kontroll til sjøs, dvs. herredømmet over havområdet, ved å unngå strid på fiendens betingelser. Manøvreringer for å true eller gå til angrep på egne valg tvinger motparten på defensiven, et stort antall skip blir bundet ned som eskortefartøyer eller som flåteavdelinger for å beskytte egne kommunikasjoner og forhindre fiendtlige bevegelser på havområdet.
Krigføring i verdensrommet
Både Sovjetunionen og USA har utviklet missiler som skal kunne skyte ned satellitter, men ingen av disse våpnene er kjent å være aktive i dag (2010).
Northern-linjen
Charing Cross-grenen
Også kalt West End-grenen
Sjøkrig
Taktikk
Sjømilitær taktikk som et kollektivt begrep på forskjellige metoder om å engasjere og beseire et fiendtlig skip eller flåte i et maritimt sammenstøt, er den sjømilitære versjonen av taktikk på landjorda for de militære hærene. De sjømilitære taktikkene har utviklet seg i tidene i sammenheng med utviklingen i den sjømilitære våpenteknologien og skipsteknologien, delt i bestemte historiske perioder.
Krigføring i verdensrommet
Utplasseringen av våpen i rommet ble først regulert av Outer Space Treaty i 1967, som forbød masseødeleggelsesvåpen i rommet. Mellom 1972 og 2002 var ABM-avtalen, som forbød utplasseringen av våpen som kunne skyte ned interkontinentale ballistiske missiler, gjeldende.
Northern-linjen
Charing Cross-grenen
''Sørgående tog på denne grenen snur ofte på en sløyfe ved Kennington.
Sjøkrig
Historie
Det første nedtegnede og daterbare sjøslaget fant sted rundt 1210 f.Kr.; Suppiluliumas II, konge av hittittene, nedkjempet en flåte fra Kypros og satte skipene i brann.
Northern-linjen
Northern Heights
Northern Heights var den planlagte forstørrelsen av Northern line ved hjelp av flere nye linjer og innlemming av gamle strekninger. Innlemminger/overtakelser: Nye linjer:
Krigføring i verdensrommet
I 1979 ble FNs avvæpningskonferanse (Conference on disarmament) (CD) opprettet, men dens arbeid har vært låst siden 1998 på grunn av uenigheter mellom USA og Kina om konferansen skal prioritere å jobbe mot spredning av radioaktive materialer eller våpen i rommet. USA er da for det første, og Kina, med Russland på sin side, er for det andre. En organisasjon kalt PAROS (Prevention of an Armed Race in Outer Space) ble satt opp ad-hoc av CD, men har ikke fått gjort annet enn å utveksle informasjon mellom medlemmene.
Sjøkrig
Historie
I antikkens Hellas brukte man skipene stort sett til transport, men det finnes nedtegnelser om et sjøslag mellom korinterne og kolonien Korfu i 664 f.Kr.
Krigføring i verdensrommet
I 2004 vedtok FNs generalforsamling en ikke-bindende avtale om flersidige og verifiserbare avtaler for å hindre et våpenkappløp i rommet. USA var en av fire medlemsstater som avsto avstemningen. De andre var Israel, Haiti og Palau.
Northern-linjen
Northern Heights
Prosjektet ble innledet på 1930-tallet, med hovedsak å dekke deler av den eksisterende bebyggelsen nord for London sentrum (Hendon, Barnet, Edgware). Den hadde som mål å innlemme flere eksisterende jernbanelinjer og bygge nytt (dog ble lite nytt bygget). De nye strekningene ville føre linjen til nye endestasjoner (Finsbury Park/Moorgate, Alexandra Palace, Bushey Heath, High Barnet, Edgware). Nye stasjoner ville blitt: Tog mot Edgware via Hendon ville ikke trafikkere Bushey Heath, samtidig ville ikke tog via Mill Hill gå ut av trafikk ved Edgware.
Krigføring i verdensrommet
Konsekvenser
I motsetning til kamper på landjorden og på havet, hvor i de fleste tilfellene sporene forsvinner raskt, vil offensive operasjoner i det nære verdensrom legge igjen mye skrap i jordbane. Dette vil være en trussel mot militær og sivil romfart i årevis. Det er allerede rundt 10 000 objekter i jordbane som er store nok til å spores, men de minste sporbare har en størrelse på rundt 10 cm over. Den minste størrelsen som er farlig for ethvert romfartøy er rundt 1 cm, altså en størrelsesorden mindre enn hva som kan spores.
Sjøkrig
Historie
Under perserkrigene ble de første sjøslag i større skala utkjempet.
Northern-linjen
Northern Heights
I 1950 ble prosjektet delvis forlatt, helt forlatt 9. februar 1954. Grunnen var delvis at linjene ikke ble ferdig elektrifisert (alle linjene var opprinnelig dampdrevne), delvis at den nødvendige pengestrømmen stoppet etter krigen (fordi pengene gikk til å fullføre Central line og gjenoppbygging av krigsskader). I tillegg hindret Green Belt Bushey Heath-grenen fra å åpne. Grenen ble nemlig egentlig bygget for å hjelpe planlagte leiligheter i området. Da det ble klart at leilighetene ikke ville bli bygget ble linjen ulønnsom og lagt ned.
Sjøkrig
Historie
Nordmennene hadde flere sjøslag. Det mest kjente er kanskje slaget ved Svolder. I middelalderen ble også seilskipene vesentlig utviklet, og sjøslag mellom store flåter skjedde fra tid til annen i Europa. Fra 1500-tallet begynte sjømakt å bli viktig for å forsyne og forsvare de nye koloniene.
Eustathios fra Thessalonike
Eustathios fra Thessalonike (gresk: Εὐστάθιος Θεσσαλονίκης; født ca. 1115 – død 1195/6) var en gresk og bysantinsk erkebiskop og teolog. Han er kjent for sin samtidige redegjørelse av normannernes herjinger av Thessalonike i 1185, for sine taler, og for sine kommentarer på Homer (som har opptatt mange bemerkninger av langt tidligere lærde).
Sjøkrig
Historie
På slutten av 1800-tallet kom dampmaskinen og pansrede skip. Det første slaget mellom panserkledde skip var sjøslaget ved Hampton Roads mellom CSS «Virginia» og USS «Monitor» under den amerikanske borgerkrigen i 1862. Disse skipstypene ble videreutviklet til det moderne slagskipet med grove kanoner og tung pansring.
Eustathios fra Thessalonike
Liv og virke
Eustathios var en elev av Nikholas Katafloron, og ble utpekt til kontoret som tilsynshavende av ansøkninger (ἐπὶ τῶν δεήσεων, epi ton deeseon), professor i retorikk (μαΐστωρ ῥητόρων), og ble ordinert som diakon i Konstantinopel. Han ble ordinert som biskop av Myra (i hva som i dag er den sørlige tyrkiske provinsen Antalya). En gang rundt 1178 ble han forfremmet til erkebiskop av Thessalonike, hvor han ble værende fram til sin død ca 1195/6.
Sjøkrig
Historie
Fra første verdenskrig var ubåter en viktig faktor i sjøkrig. De senket handelsskip, og kunne også etterhvert ta opp kampen mot orlogsfartøyer på overflaten.
Northern-linjen
Northern Heights
Mill Hill East er en av stasjonene på East Finchley-Bushey-grenen, også den eneste som ble bygget. Grunnen var enkel, brakkene i nærheten (Mill Hill Barracks) trengte dekning, og fikk den. Da krigen brøt ut, var denne og High Barnet-stasjonene bygget. Highgate stasjon er i dag under jord, de andre linjene skulle ha gått på bakken. Fortsatt står bygningene på Highgate stasjon intakt, besøkende kunne tidligere gå opp på bakkestasjonen gjennom en gang. Denne er nå stengt. Dessuten ble ovale tunneler bygget på hver side av stasjonen (en av de fire munningene ble ombygget etter en direkte treff fra en bombe. Den er tube-lignende).
Sjøkrig
Historie
Under andre verdenskrig ble artilleriskipene utklasset av hangarskipet. Fram til i våre dager er hangarskip den viktigste store skipstypen.
Eustathios fra Thessalonike
Liv og virke
Redegjørelser om hans liv og verk er gitt i gravtalene av Euthymius fra Malatya («den store»), og av Michael Choniates (hvis manuskripter har blitt bevart i Bodleian Library ved University of Oxford). Niketas Khoniates (viii.238, x.334) har lovprist ham som den mest lærde mann i sin tidsalder. Han skrev kommentarer på gammelgreske poeter, teologiske avhandlinger, taler, brev og en viktig redegjørelse om herjingen av Thessalonike av normanneren Vilhelm II av Sicilia i 1185.
Av verkene hans er kommentarene til Homer de som oftest blir referert til. De viser en omfattende kunnskap i gresk litteratur fra de eldste til de senere tider. Andre verker framviser imponerende karakter og oratorisk kraft som skaffet ham aktelse hos de bysantinske keiserne. Politisk var Eustathios en tilhenger av keiser Manuel I Komnenos. Som en nyskapende tenker priset han tidvis slike sekulære verdier som militær tapperhet. Han rakket ned på slaveri, og trodde på konseptet om historisk framgang for den menneskelige sivilisasjon, fra en primitiv til en mer avansert tilstand.
Hans verker
Selv om det er sannsynlig at Eustathios siterer en del forfattere via mellomledd og ikke direkte, synes han personlig kjent med verkene til de største antikke litteratene, som Aristarkhos fra Samothrake, Zenodotos, Aristofanes fra Bysants, og andre. Det er en stor hylles til bibliotekene i Konstantinopel og til den klassiske kunnskapen på 1100-tallet. Han var også en ivrig leser av Deipnosofistæ (eller Middagen til de lærde), skrevet i Roma tidlig på 200-tallet e.Kr., et omfattende litterært verk om oldtiden som ble skrevet av den hellenistiske Athenaios fra Egypt. En del av de etymologiske og grammatikalske kommentarene til Eustathios' forgjengere er preget av feil, og Eustathios' egne kommentarer er uklare og hyppig avbrutt av digresjoner.
Den første trykte utgaven ble utgitt i Roma i 4 bind mellom 1542-1550, og en unøyaktig opptrykk ble senere utgitt i Basel i 1559-1560. I 1971 kom det faglig utgave ved Marchinus van der Valk, Eustathii archiepiscopi Thessalonicensis commentarii ad Homeri Iliadem pertinentes, som senere utgaver har forholdt seg til (se litteraturliste). Utdrag fra kommentarene er hyppig sitert i mange utgaver av Homer.
Piotr Nowakowski
Piotr Nowakowski (født 18. desember 1987) er en polsk volleyballspiller. Han representerte landet sitt under Sommer-OL 2012 i London, der laget hans ble utslått i kvartfinalen.
Otto Christman
Otto Lorne Christman (født 20. februar 1880, død 26. september 1963) var en canadisk fotballspiller som deltok i de olympiske lekene i St. Louis i 1904.
Christman ble olympisk mester i fotball under OL 1904 i St. Louis. Han var med på det canadiske laget Galt Football Club som vant fotballturneringen. De vant begge sine kamper komfortabelt med 7-0 og 4-0. Christman spilte kun i den ene kampen.
Los Peares-demningen
Peares-demningen er en demning med vannkraftverk i Spania. Det ligger i elva Miño. Demningens bruksområde er vannforsyning, flomkontroll og irrigasjon. Installert effekt er 181 MW.
Selve damanlegget er 94 meter høyt, og er en gravitasjonsdam. Den stod ferdig utbygd i 1955. Det oppdemmede vannvolumet er hele 182 millioner m3, det største reservoaret i elva Miño.
Agnes av Babenberg
Agnes av Babenberg (født 1205, død 1226) saksisk hertuginne av adelslekten Babenberg, datter av Leopold VI, hertug av Østerrike. Hun var første kone av Albrecht I, hertug av Sachsen.
Agnes var mor til Jutta av Sachsen som var Magnus Lagabøtes svigermor.
Prinobius
Prinobius er en slekt av biller som hører til underfamilien sagbukker (Prioninae) i familien trebukker (Cerambycidae).
Utseende
Middelsstore til store (30-50 millimeter), lyst rødbrune til brunsvarte trebukker. Antennene er ganske tynne. Pronotum er forholdsvis stort og bredt, med en kraftig skulpturert, litt fløyelsaktig overflate, i den fremre delen med et par dype, mer eller mindre trekantede groper. Dekkvingene er kraftig punkterte og har tre lave lengderibber.
Utbredelse
Slekten lever de sørlige delene av den palearktiske sone.
Foll
Foll (eller fold) er en urgammel måte til å måle brutto avkastning av avling med, kjent siden før kristendommens inntog i verden. Foll nevnes blant annet i Første Mosebok og brukes altså i forbindelse med innhøstingen til å måle brutto gevinst med. I Matteus evangelium ble ordet erstattet med omskrivningen «ganger det som ble sådd» i revisjonen fra 2005. Benevnelsen har også blitt utstrakt brukt i Europa og Skandinavia helt opp mot våre dager, herunder også i Norge.
Eksempel
Setter man ut 1 000 kg poteter og høster 5 000 får man 5 foll (altså fem ganger innsatsen).
Begrepet foll dukker opp i sangen «Jeg er Havren»:
Syklistenes Landsforening
Syklistenes Landsforening (SLF), noen ganger uformelt kalt Syklistforeningen, er en norsk forening for syklister som ble stiftet 16. juni 1947. Organisasjonen jobber for at flest mulig skal velge sykkel som transportmiddel.
Foreningens arbeid
Syklistenes Landsforening (Syklistene) arbeider for at flere skal velge sykkelen som transportmiddel. Særlig arbeider foreningen med å bedre forholdene for syklister slik at sykling oppleves som trygt, opplevelsesrikt og attraktivt. Sykkelglede og barns sykling har vært særlige arbeidsområder i de siste årene.
Syklistene har om lag 10 500 medlemmer (per mars 2015). Oversikt over medlemsfordeler.
Syklistene har alene alene eller i samarbeid med andre utgitt en rekke publikasjoner som: ”Sykkelferie i Norge” og ”Mekkeboka”. Av informasjonshefter er følgende gitt ut:
Sykkelvennlig arbeidsplass
Syklistenes Landsforening har en sertifiseringsordning kalt «sykkelvennlig arbeidsplass» hvor arbeidsplasser kan få rådgivning om sykkelvennlig tilrettelegging, inkludert trygg sykkelparkering, garderobe, tørkeskap og mekkeplass, hvilket legger til rette for sykling som klima- og miljøansvarlig pendling. I 2021 ble Universitetet i Bergen sertifisert som Norges første sykkelvennlige universitet.
Historie
Lektor Henrik Ellestad var foreningens første formann. Fabrikkeier Aksel Gresvig var blant initiativtakerne til foreningen. Også andre kjente navn fra sykkelbransjen; Frank Sætrang og Jakob Øglænd Sandved var å finne blant de første entusiastene. Advokat Alf Kvaal var foreningens sekretær fra starten og senere formann en årrekke. Kvaal ble også æresmedlem i foreningen. Se oversikt over alle som har vært styreledere i organisasjonen.
I medlemsbladet "Vi syklister" nr. 1/47 het det at foreningen skulle arbeide for:
I 1956 endret foreningen navn til Norges Sykkel- og Mopedforening. Det opprinnelige navnet, Syklistenes Landsforening, ble tatt igjen på 60-tallet.
«På sykkel»/«Syklistene»
"Vi syklister" var foreningens tidsskrift som de første årene kom ut med opp til åtte nummer i året. Bladet skiftet i 1970 navnet til "På sykkel" og i 1982 kom bladet for første gang ut i dagens format, da med tre nummer pr. år. ”På sykkel” ble gitt ut fram til høsten 2012. ganger i året.r.
Fra 2013 heter organisasjonens medlemsblad Syklistene. «».
Aktiviteter
Den nasjonale sykkelkonferansen er en konferanse som arrangeres av Syklistenes Landsforening annenhvert år.
Syklistenes Landsforening har arrangert aksjonen Synlig syklist på senhøsten hvor det settes fokus på bruk av sykkellys og reflekser.
Boris Popov
Boris Nikititsj Popov (russisk: Борис Никитич Попов; født 21. mars 1941) var en sovjetisk vannpolospiller som deltok i de olympiske leker 1964 i Tokyo. Popov vant en olympisk bronsemedalje i vannpolo under Sommer-OL 1964 i Tokyo. Han var med på det sovjetiske laget som kom på tredjeplass i vannpoloturneringen bak Ungarn og Italia. Popov spilte alle seks kampene i turneringen.
Fylkesvei 5228
Fylkesveg 5228 går mellom Trengereid og Kallestad i Øygarden kommune.
Maciej Bodnar
Maciej Bodnar (født 7. mars 1985 i Wrocław) er en polsk landeveissyklist som sykler for Team TotalEnergies.
Deklinatorium
Deklinatorium er et instrument for å bestemme magnetisk misvisning (deklinasjon). Instrumentet består av en kompassnål som er mest mulig friksjonsfritt opphengt i et hus. I tillegg må instrumentet ha en mulighet for å bestemme sann nord, noe som vanligvis skjer ved astronomisk observasjon av for eksempel solen eller nordstjernen.
Vinkelforskjellen mellom magnetisk nord og sann nord utgjør misvisningen på stedet.
Instrumentet måler kun horisontalkomponenten av jordens magnetfelt. For komplett måling trenger man også et magnetisk inklinometer som måler vertikalkomponenten og gjerne også et magnetometer som måler mangnetisk feltstyrke.
Noen ganger brukes også deklinometer om instrumentet, men dette er ikke helt korrekt, da et deklinometer skal måle variasjoner i deklinasjonen over tid.
Gene Luen Yang
Gene Luen Yang (født 9. august 1973) er en amerikansk tegneserieskaper. Den grafiske romanen American Born Chinese (2006) fikk Michael L. Printz prisen for 2007, Eisner Award for Best Graphic Album 2007, og kom til finalen i National Book Awards i 2007 i kategorien Young People's Literature. Yang har også vært medforfatter på Avatar: The Last Airbender og Superman.
Simmental
thumb|250px|Simmental ku på beitemark i [[Alpene]]
Li Xiucheng
Li Xiucheng (kinesisk: 李秀成; pinyin: Lǐ Xiùchéng; født 1823 i fylket Teng i Guangxi i Kina, henrettet 7. august 1864 i Jiangning i Jiangsu) var en ledende militær leder av taipingstyrkene under taipingopprøret. Han fikk tilnavnet «den lojale konge» (忠王, Chung-Wang), fordi han ble forsøkt bestukket av en Qing-general for å ta livet av Hong Xiuquan, men nektet.
Bakgrunn
Li Xiucheng var av fattig bondeslekt; familien drev subsistensjordbruk og kullbrenning og slet med å holde hodet over vann. Som ung voksen var Li Xiucheng funksjonelt analfabet, for familien kunne ikke se seg råd til å sende ham til skole.
Opprører, hærfører
I 1851 sluttet han seg til Taipingbevegelsen mens opprørerne marsjerte gjennom området. .
Han tjente Hong Xiuquans taipingstyre med stor dyktighet. Etter 1859, da taipingerne var hjemsøkt av indre splid, dårlig overordnet lederskap og korrupsjon, var det ved Lis militære og administrative talent at bevegelsen likevel holdt seg gående og gjorde nye erobringer.
Li førte taipingopprørerne til mange militære seirer, som erobringen av Suzhou i juni 1860. Li Xiuchengs palass i Suzhou er det eneste av palassene benyttet av taipinghærførere som er vlitt bevart for ettertiden.
Men Li klarte ikke å erobre den viktige byen Shanghai, som han angrep i august 1860. Han måtte da gi tapt for den alltid seierrike hær, da ledet av den amerikanske leiesoldaten Frederick Townsend Ward.
Sven Tore Løkslid
Sven Tore Løkslid (født 8. mars 1984 i Hjartdal) er en norsk økonom og politiker for Arbeiderpartiet. Han var fylkesordfører i Telemark fra 2015 til 2019, og ble med det fylkets siste ordfører. 1. januar 2020 slo Telemark seg sammen med Vestfold i forbindelse med regionreformen. Den 29. oktober 2019 ble Løkslid valgt fylkesvaraordfører for Vestfold og Telemark, mens Terje Riis-Johansen fra Senterpartiet ble fylkesordfører. Før fylkespolitikken var Løkslid tidligere ordfører i sin hjemkommune Hjartdal.
Li Xiucheng
Opprører, hærfører
Da Qing-styrkene i 1864 foretok sitt avsluttende angrep på Nanjing, opprørernes hovedstad, skal han etter sigende ha overlatt sin beste hest til den unge kronprinsen (Hong Xiuquans sønn Hong Tianguifu), og måtte dermed selv nøye seg med en svak hest. Dermed ble han raskt innhentet og tatt til fange av de keiserlige styrker. Han ble forhørt og, etter sin «tilståelse», henrettet av general Zeng Guofan i 1864. Kort før sin henrettelse skrev han en kort selvbiografi (《忠王李秀成自述》).
Sven Tore Løkslid
Han var medlem av Hjartdal kommunestyre 2007–2015. Han var ordfører i perioden 2011–2015, etter at Arbeiderpartiet fikk historiske 66,2 % av stemmene ved valget i 2011. Han ble dermed den yngste ordføreren i Hjartdal gjennom historien, og samtidig den første valgte ordføreren fra Arbeiderpartiet.
Han har også hatt flere verv, blant annet har han vært styremedlem i Telemark arbeiderparti og satt som leder i Hjartdal arbeiderparti 2008–2011. Videre har han vært styremedlem i Hjartdal Elektro AS. Hjartdal idrettslag 2007–2009, slåttefestivalen i Hjartdal, AUF i Telemark, Telemark idrettskrets, og Telemarksforskning. I 2013 ble han valgt til leder av rådet for Kongsbergregionen.
Løkslid er samboer med skiensordfører Hedda Foss Five, som har vært kjærester siden 2017. I oktober 2019 fikk paret en sønn sammen.
Li Xiucheng
Lis sverd
Li hadde tidligere overlatt sitt sverd til lillebroren, Li Shixian. Li Shixian tapte det, og det falt i Charles George Gordons hender i Liyang. Gordon gav det til en slektning av Dronning Victoria, og etterhvert gikk det – nesten – i glemmeboken. I 1961 ble dets identitet oppdaget av en professor i London, og i 1981 ble det gitt til kineserne. Nå er det i Det kinesiske nasjonalmuseum i Beijing.
Påstått selvbiografi
Zhongprins Li Xiucheng beskriver seg selv (《忠王李秀成自述》) er en selvbiografi som skal være nedtegnet rett før hans henrettelse.
Zamora
Zamora kan vise til:
Steder
Ecuador Mexico Spania USA Venezuela
The Broken Coin
The Broken Coin er en amerikansk stumfilm-føljetong fra 1915, regissert av Francis Ford. Serien består av 22 episoder som er antatt tapt.
Handling
Kitty Grey, en reporter, forlater kontoret sitt for å spise lunsj. På vei til restauranten ser hun halvparten av en ødelagt mynt i en gammel butikk full av kuriositeter. Det står noe på latin på mynten, og navnet «Gretzhoffen» vekker oppmerksomheten hennes. Hun kjøper mynten. Men på vei ut av butikken slipper hun papirene hun hadde med seg, som deretter blir plukket opp og gitt til henne av en mann som hadde sett på mynten før Kitty dukket opp.
Kitty, som tror hun har materiale til en god historie, glemmer lunsjen. Hun finner i stedet igjen en tidligere artikkel hun har skrevet om det fattige kongeriket Gretzhoffen. Hun oversetter den latinske inskripsjonen på mynten. Hun ber deretter redaktøren gi henne tre måneder på seg, for å reise til Gretzhoffen, i håp om å finne den andre halvparten av den ødelagte mynten. I mellomtiden har den mystiske utlendingen fra butikken fulgt etter Kitty hjem til henne, Han ransaket hjemmet hennes, samtidig som hun var på kontoret. Ved hjelp av en amerikansk konsul, oppdager Kitty at kongeriket Gretzhoffen er et veldig fattig lite fyrstedømme.
Landet blir kontrollert av en marionett-konge, Michael den andre, som står under makten til en antatt venn: grev Frederick. Men Frederick bruker Michael, under dekke av vennskap, for å fremme sine egne planer. De økonomiske vanskelighetene i det lille kongeriket skyldes det faktum at verdisaker og edelstener som tilhører Mikaels far, den gamle kong Mikael den første, har vært savnet siden den gamle kongens dødsfall. Men den eneste ledetråden til de manglende verdisakene er halvparten av en ødelagt mynt, innskrevet på latin, og gitt til den nåværende kongen av en gammel tjener på tjenerens dødsleie.
2. etappe av Tour of Norway 2014
2. etappe av Tour of Norway 2014 gikk fra Drøbak til Sarpsborg den 22. mai, og var 198,3 km lang.
Beskrivelse
Etappen har en seremoniell start i Drøbak sentrum, hvor de tar en liten runde før de følger Osloveien oppover til Dyrløkke hvor selve starten på etappen går. Herifra fortsetter man på 152 Åsveien / Drøbakveien til den møter fylkesvei 52. Man svinger til høyre inn på fv52 og følger denne videre Vestby. Fra Vestby følger man Garderveien fv6 helt til den møter fv4 og tar til høyre inn på den forbi Garder. Og fortsetter på den til man kommer inn i Østfold og veien blir fv217. Denne fortsetter man så til Hobøl, hvor man svinger til høyre inn på 120. Den sykler man på frem til Kirkebygden hvor man fortsetter rett frem på 121 til den møter 115. Her fortsetter man rett frem på 115 forbi Svinndal og Skiptvet sentrum, og krysser Glomma ved Vamma. Like etter tar man av 115 og til høyre inn på fv124 frem til Eidsberg kirke. Her svinger man til venstre inn på fv692 Folkenborgveien og følger denne til Folkenborg. Her holder man til høyre inn på fv693 og sykler denne til rv22 som man tar til venstre og følger gjennom Mysen og opp Vandugbakken til Momarken hvor du har etappens eneste klatrepris. Der svinger man til venstre inn på 128 og følger denne til Askim. Her svinges det til venstre inn på 124 og denne følges helt til man kommer til rv22 i Rakkestad sentrum. Da fortsetter man rett frem på rv22 forbi Degernes til de møter fv599 Rokkeveien. Denne svinger de til høyre inn på og følger til de kommer til fv596 som følges til man møter 118 ved Skjeberg. Man svinger til høyre inn på 118 forbi Skjeberg stasjon og videre inn mot Sarpsborg sentrum. Forbi Hafslund Hovedgård og over Glomma ved Sarpsfossen. Og så inn til sentrum hvor man sykler en runde 3 ganger der inne.
Passering underveis
Klokkeslett er ca tider regnet ut etter gjennomsnittsfart på 42 km/t.
Vilnius fylke
Vilnius fylke grenser i nord mot Utena fylke og Panevezys fylke, i vest mot Kaunas fylke, i sørvest mot Alytus fylke og i øst og sør mot Belarus. Fylket har 806,404 innbyggere (2014).
Fylket dekker det sørøstlige Litauen og består av følgende kommuner:
Everardo Cristóbal
Everardo Cristóbal (født 11. august 1986) er en meksikansk padler som konkurrerer i kano flatvann. Han representerte landet sitt under Sommer-OL 2012 i London, der han ble nummer 10 i C-1 200 meter.
Euscorpius alanyaensis
Euscorpius alanyaensis er en art av skorpioner.
Utseende
Nokså små (gjerne 30–50 mm), middels kraftige skorpioner med kraftige pedipalper (klør). Kroppen er temmelig jevnbred, halen kort og tynn med et temmelig slankt broddsegment (dermed også små giftkjertler).
Levevis
Disse skorpionene finnes gjerne i tørre, åpne områder, for eksempel maquis.
Utbredelse
Slekten finnes i familien Euscorpiidae som er den artsrikeste skorpiongruppen i Europa, der det er funnet 14 arter i denne slekten. Arten finnes i Tyrkia.
The Broken Pledge
The Broken Pledge er en amerikansk stumfilm fra 1915.
Handling
Tre unge kvinner reiser på camping i en skog. Tre unge menn velger også å reise på camping i samme område. Tilfeldighetene gjør at de velger å slå opp teltene sine ganske nærme hverandre. De unge mennene blir snart nysgjerrige på de nye naboene sine, og undersøker situasjonen.
Men når de treffes senere på dagen avfyrer en av kvinnene en pistol. Skuddet treffer en av de unge mennene, og han blir skadd. Når kvinnene forsøker å hjelpe den skadde, og vennene hans, blir de raskt forelsket i hverandre.
Castrelo-demningen
Castrelo-demningen er en demning med vannkraftverk i Spania. Det ligger i elva Miño. Demningens bruksområde er vannkraft og flomkontroll. Installert vannkrafteffekt er om lag 106 MW.
Selve damanlegget er en gravitasjonsdam. Det oppdemmede vannreservoaret har et volum på 60 millioner m3.
Beforeigners
Beforeigners (arbeidstittel: Fremvandrerne) er en norsk tv-serie i to sesonger. De to første episodene hadde premiere på HBO Nordic 21. august 2019. Serien er skapt av Eilif Skodvin og Anne Bjørnstad, mens Jens Lien har regissert den. Serien er produsert av Rubicon TV AS og distribuert og utgitt av videotorgtjenesten HBO Nordic, mens sesong 2 er utgitt av HBO Max. Beforeigners var HBO Europes første originalserie fra Norge. I september 2020 bekreftet HBO at det skulle spilles inn en ny sesong av serien. Sesong 2 hadde prermiere 5. desember 2021.
Serien ble nominert til Gullruten 2020 i klassen beste dramaserie og ble dermed den første HBO-serien som ble nominert til en Gullrute-pris. På grunn av en feil ved påmeldingen til Gullrutens fagpriser, ble første sesong av serien ikke nominert til fagprisene før året etter, under Gullruten 2021. Under utdelingen vant serien klassene for beste kostyme og beste sminke. Under første utdeling av den norske Seriekritikerprisen i september 2020 ble serien nominert i kategorien beste norske drama, mens Krista Kosonen ble nominert i kategorien beste skuespiller i norsk serie. Andre sesong av serien ble nominert i syv klasser foran Gullruten 2022 og vant klassene for beste lyddesign og beste VFX.
Handling
En kvinne med steinaldertatoveringer blir funnet drept, og politietterforskeren Lars Haaland (Nicolai Cleve Broch) settes på saken. Som etterforskningspartner får han med seg den nyutdannede politietterforskeren Alfhildr Enginnsdottir (Krista Kosonen). Hun er en tidligere skjoldmøy fra 11. århundre, og den første i politiet med såkalt flertemporal bakgrunn.
Serieskaperne hentet blant annet inn hjelp fra lingvister, for å gjøre språkene i serien så autentiske som mulig. Julian Kirkeby Lysvik konstruerte språket mesolittisk til fremvandrerne fra steinalderen, rundt år 9000 f.Kr., Alexander Kristoffersen Lykke omsatte vikingenes replikker til gammelnorsk fra år 1000 og André Nilsson Dannevig sørget for at fremvandrerne fra sent 1800-tall snakket tidsriktig for datidens overklasse. Gammelsamisken fra år 1000 ble rekonstruert av Rolf Theil.
Rolleliste
Utvalgte skuespillere i serien:
Det armenske høylandet
Det armenske høylandet (armensk: Հայկական լեռնաշխարհ – Haykakan Lernachkharh, russisk: Армянское нагорье – Armjanskoje Nagorje) også kalt Det armenske platå, er et høyland i Sørvest-Asia, mellom Lille Kaukasus i nordøst og Taurusfjellene i sørvest.
Det dekker et totalt område på 400 000 km², og ligger på en gjennomsnittshøyde på mellom 1500 og 2000 meter. Det høyeste punktet er fjellet Ararat på 5 137 meter. Det er dannet av en blanding av lavaplatåer, vulkankjegler, og fjellkjeder formet gjennom folding og forkastning. Landskapet preges av fjellstepper og halvørkener. De tre store innsjøene Sevansjøen, Vansjøen og Urmiasjøen ligger i tektoniske senkninger.
En stor del av Det armenske høylandet ligger i regionen Øst-Anatolia i Tyrkia, og det omfatter også det nordvestre Iran, hele Armenia, det sørlige Georgia og den vestlige delen av Aserbajdsjan. De østlige delene kalles også Det transkaukasiske høyland.
Det armenske platå er kalt «Jernalderens episenter», ettersom det ser ut til å være her at framstilling av jern først begynte på slutten av det 2. årtusen f.Kr..
På 1980-tallet ga utdanningsministeriet i Tyrkia ordre om at stedsnavn som kunne minne om de før-tyrkiske folkeslagene i landet, som «Det armenske høylandet» (armenere) og «De pontiske fjell» (pontiske grekere), skulle fjernes fra atlas i tyrkiske skoler. Den offisielle tyrkiske betegnelsen på Det armenske høylandet er som følge av dette «Det øst-anatoliske høyland». Den tradisjonelle østgrensen for Anatolia har vært en linje fra İskenderunbukta til Artvin ved Svartehavet, og Det armenske høyland er ikke blitt regnet som en del av Anatolia.
Fra høylandet stammer hunderasen Gampr.
Eduard Jegorov
Eduard Vasiljevitsj Jegorov (russisk: Эдуард Васильевич Егоров; født 7. januar 1940) var en sovjetisk vannpolospiller som deltok i de olympiske leker 1964 i Tokyo. Jegorov vant en olympisk bronsemedalje i vannpolo under Sommer-OL 1964 i Tokyo. Han var målvakt på det sovjetiske laget som kom på tredjeplass i vannpoloturneringen bak Ungarn og Italia. Jegorov spilte to kamper som målvakt i turneringen.
Lundkarse
Lundkarse er en ett- eller toårig plante i engkarseslekta i korsblomstfamilien. Arten er kjent i Norge fra Østfold i sør til Nord-Trøndelag i nord.
Eksterne lenker
Den virtuelle floran
Utbredelse i Norge i Artskart
Soutelo vannkraftverk
Soutelo vannkraftverk er et vannkraftverk i Spania, av typen pumpekraftverk. Det ligger i elva Cenza. Demningens bruksområde er vannkraft. Installert effekt er 215 MW. Anlegget har reversible turbiner og to vannmagasiner.
Norefjell skisenter
Norefjell skisenter er et skisenter i Krødsherad i Buskerud. Skitrekk og nedfarter strekker seg fra 191 til 1171 m.o.h.. Det er mulig å gå til Ravnås på 1188 moh å kjøre ski til 184 m.o.h Skisentret har Norges største fallhøyde.
Norefjell ble brukt for de alpine øvelserne under Vinter-OL 1952 unntatt slalåm som var i Oslo.
Ibsen-museet i Grimstad
Ibsen-museet i Grimstad holder til i huset som Henrik Ibsen bodde og arbeidet i mens han var medhjelper i Grimstad Apothek i årene 1847–1850. I dette huset skrev Ibsen sitt første skuespill; Catilina.
Museet er åpent i sommersesongen, og ellers etter avtale.
Museet åpnet i 1916. Ibsen-museet er i dag en del av Grimstad bys museer, som er en avdeling i Aust-Agder museum og arkiv.
Ibsen i Grimstad
Henrik Ibsen ankom Grimstad 29. november 1843 med jakten «Lykkens Prøve» fra Skien, for å arbeide som medhjelper på Jens Aarup Reimanns apotek. Her fikk han etterhvert en trofast vennekrets i jevnaldrende gutter og jenter som på den tid oppholdt seg på stedet. En av disse var Christopher Lorentz Due, som arbeidet hos sorenskriveren. Mange år senere, som overtollmester i Levanger, skriver Due noen av sine erindringer ned i brev til Henrik Ibsen:
… Blandt mine bedste Minder fra hin Tid hører du, gamle Ven! Din lyse Aand og dit Humør fængslede mig strax og under det trivielle, stærkt materielle Liv i Grimstad, med sine evindelige Skibspærter, var det at besøge dig en Nydelse og Løftning, som jeg aldrig vil glemme og som jo bidrog adskillig til at vække og udvikle de Interesser, jeg af Naturen havde faaet Sands for, men som var lidet kjendte under Forholdene der.
Min Hukommelse er endnu saa ualmindelig klar og levende. Jeg gjenoplever saaledes fremdeles i Tankerne de mange interessante Timer i det Værelse paa Apotheket, naar t. E. Daniel Martini maatte holde[s] for. Jeg ser endnu tydelig dine Illustrationer (med Text) af hans uheldige Hesteflugt mellem Frivold og Homedals Præstegaard, – jeg ser dig, Schul[e]rud, Gunder og mig sidde og spille Kort hos dig, med Punsch i Salvekrukker, der i Tilfælde af Forstyrrelse øieblikkelig maatte tømmes og puttes i Lommen. Jeg ser dit af Fryd straalende Ansig da du første Gang læste dit Produkt paa Tryk (Øhlenschlæger i Valhal), – jeg gjenoplever de frydefulde Aftener, da du for Schul[e]rud og mig læste, hvad du sidst havde skrevet af ”Catilina”. …
Senere skrev Due en hel liten erindringsbok om samværet i Grimstad.
Nettverket «Ibsenmuseene i Norge»
De tre Ibsenmuseene har inngått et eget nettverkssamarbeid. Henrik Ibsen Museum på Venstøp like utenfor Skien har sitt fokus på Henrik Ibsens barndomsår, hans skolegang, oppvekst og familiære forhold, Ibsen-museet i Grimstad ivaretar dikterens ungdom, første forelskelser og dikteriske debut, mens Ibsenmuseet i Oslo har ansvar for den gamle, verdensberømte dikter som etter 27 års opphold i utlandet vendte tilbake til Norge i 1891.
Ibsenmuseene inngår også i et samarbeid med andre litterære museer i Norden. Blant annet arrangeres det årlige seminarer som går på rundgang mellom de ulike aktørene i samtlige deltakerlandene. Ibsenmuseene fungerer ikke bare som litterære møtepunkter og dramatiske arenaer lokalt, men er på flere hold engasjert i ulike internasjonale sammenhenger som følger opp de temaene dramatikeren selv reiste i sin diktning.
Euscorpius gocmeni
Euscorpius gocmeni er en art av skorpioner.
Utseende
Nokså små (gjerne 30–50 mm), middels kraftige skorpioner med kraftige pedipalper (klør). Kroppen er temmelig jevnbred, halen kort og tynn med et temmelig slankt broddsegment (dermed også små giftkjertler).
Levevis
Disse skorpionene finnes gjerne i tørre, åpne områder, for eksempel maquis.
Utbredelse
Slekten finnes i familien Euscorpiidae som er den artsrikeste skorpiongruppen i Europa, der det er funnet 14 arter i denne slekten. Arten finnes i Tyrkia.
Ole Georg Gjøsteen
Ole Georg Gjøsteen (født 9. februar 1854 på Stord, død 18. juni 1936) var en norsk instrumentmaker og politiker, først for Venstre som han brøt med før han arbeidet for Arbeiderpartiet. Han hadde også studert fysikk og matematikk.
Han var eldre bror av Johan Gjøstein (1866–1935).
Cæsar Bang
Cæsar Boeck Bang (1870–1951) var en norsk forretningsmann og industrileder.
Liv og virke
Han var sønn av sakfører Thomas Bang og Margrethe Wilhelmine Boeck. Han ble uteksaminert fra Oslo Handelsgym i 1888, og oppholdt seg etter det noen år i utlandet for videre utdannelse og arbeidserfaring. .
Han grunnla i 1905 papirfabrikken Greåker Cellulose på Greåker i Østfold. Bang innehadde verv i en rekke bedrifter og foreninger, blant annet Oslo sparebank og Den norske Amerikalinje, og han var sentralstyremedlem i Norsk Arbeidsgiverforening i 1915-1925. I 1928 ble han utnevnt til generalkonsul for Østerrike.
Piotr Kuleta
Piotr Kuleta (født 27. juni 1989) er en polsk padler som konkurrerer i kano flatvann. Han representerte landet sitt under Sommer-OL 2012 i London, der han ble nummer 9 i C-1 200 meter.
Benkögambit
Benkögambit også kalt Volgagambit er en gambit i sjakkåpningen Benoni som er definert ved svarts trekk 3...b5, etter åpningstrekkene 1.d4 Sf6 2.c4 c5 3.d5. Navnet «Benkögambit» kommer fra den ungarske stormester Pal Benkö som flyktet til USA.
Eleonora Duse
Eleonora Duse (født 3. oktober 1858 i Vigevano, død 21. april 1924 i Pittsburgh) var en italiensk skuespillerinne. Hun ble kjent for sine italienske versjoner av Sarah Bernhardts roller, og forbindes først og fremst med Gabriele D'Annunzios skuespill. Senere turnerte hun i Europa og USA. I 1906 besøkte hun Kristiania, hvor hun spilte Henrik Ibsens «Hedda Gabler» og «Rosmersholm», samt D'Annunzios «La Gioconda», ved Nationaltheatret. Hun døde på turné i Pittsburgh i USA.
Benkögambit
Med 3...b5 ofrer svart en bonde som hvit som regel tar imot med 4.cxb5. En typisk fortsettelse er da 4...a6 5.bxa6 Lxa6. Kompensasjonen svart har for sitt ofrede materiell er åpne linjer på dronningfløyen mot utsatte bønder i a- og b-linjen, mulighet for en svært aktiv løperutvikling til g7, og at hvit nå har noen vanskeligheter med utvikling av løperen på f1. Hvit kan bytte den av med 6.Sc3 g6 7.e4 Lxf1 8.Kxf1, men mister da muligheten for rokade og må bruke en del trekk på å få kongen i sikkerhet. Hvit kan i stedet spille g3 og Lg2, men dette plasserer løperen på et ganske passivt felt, der den vil stange inn i en egen bonde på d5. Enda en mulighet for å bytte av løperen er å spille Sg1-f3-d2 før man spiller e4, slik at ...Lxf1 kan besvares med Sxf1, men dette er en tidkrevende plan.
Kompensasjonen i form av spill mot de hvite a- og b-bøndene er strategisk og langsiktig, så svart kan ofte trygt gå inn i et sluttspill selv med en bonde mindre. Faktisk kan et avbytte av dronninger være gunstig, fordi det tar vekk mye av kraften fra et kongeangrep som hvit kan prøve å sette i gang med sin lille terrengfordel i sentrum. Som alltid med gambiter, er det en ulempe at en bonde er ofret. Hvis hvit får konsolidert sitt ekstra materiell, gjerne med trekk som b3, a4 og Sb5, kan kompensasjonen til svart bli borte, og hvit får dermed overtaket.
Hvit trenger ikke motta gambiten. Gambiten kan avslås med trekk som 4.Sf3 eller 4.a4. En annen ganske populær idé er å ta imot bonden, men straks gi den tilbake, f.eks med 4.cxb5 a6 5.b6.
Royal Society
Royal Society (fullt navn The Royal Society of London for the Improvement of Natural Knowledge) er et vitenskapssamfunn i London som ble grunnlagt i 1660 ved Gresham College rett etter en forelesning av Christopher Wren. Samfunnet nevnes første gangen som «kongelig» påfølgende år, og gjør hevd på å være det eldste eksisterende lærde samfunn i sitt slag. Det fungerer som et vitenskapsakademi for Storbritannia og mottar finansiering fra regjeringen. Medlemskap, gitt for livet, blir belønnet til vitenskapelige forskere etter at de er valgt av eksisterende medlemmer, og det betraktes som en stor ære. Svenske Carl von Linné (1707–1778), ble utenlandsk medlem den 3. mai 1753.
Royal Society fungerer som Storbritannias nasjonale vitenskapsakademi og utgjør en medlemsorganisasjon i Science Council (det britiske vitenskapsrådet). Medlemmenes antall er 1240 (fellows – forkortes som FRS og plasseres etter medlemmenes navn) som velges blant vitenskapsmenn i Storbritannia, Irland, og Samveldet av nasjoner. Forskere fra andre land kan også velges til en av de 125 stolene for utenlandske medlemmer (foreign members – ForMemRS).
Opprettelsen
Royal Society ble grunnlagt i 1660, kun noen få måneder etter at kong Karl II av England var blitt restaurert, av medlemmer av ett eller to enten hemmelige eller uformelle samfunn. Royal Society nøt tilliten og den offisielle støtten til det gjeninnførte monarkiet. Den «nye» eller «eksperimentelle» form for filosofi hadde generelt blitt nedvurdert av aristoteliske akademier, men det hadde blitt fremmet av Francis Bacon i hans bok Det nye Atlantis (1627).
Robert Boyle viser til det «usynlige collage» så tidlig som 1646. Et møte for å grunnlegge et nytt vitenskapssamfunn ble holdt i lokalene til Gresham College i Bishopsgate den 28. november 1660, rett etter en forelesning av Christopher Wren, som på den tiden hadde et professorat i astronomi ved Gresham. Grunnleggergruppen besto av 12 naturfilosofer (altså fysikere), inkludert Robert Boyle, John Wilkins og Wren, som besluttet å danne en «Colledge for the Promoting of Physico-Mathematicall Experimentall Learning» («kollegium for fremme av eksperimentell kunnskap i fysikk og matematikk»), og som skulle møtes ukentlig for å overvære eksperimenter og diskutere vitenskap. Ved et andre møte en uke senere kunne Robert Moray, en innflytelsesrik frimurer som hadde hjulpet til å organisere den offentlige framkomsten av gruppen, rapportere at kongen selv hadde gitt sin tillatelse til gruppens møter.
Et formet kongelig charter om innlemmelse passerte Rikets store segl (en segl som symboliserte monarkens godkjennelse av betydningsfulle dokumenter) den 15. juli 1662, og således ble «The Royal Society of London» dannet med matematikeren Lord Brouncker som dets første president, og med Robert Hooke utpekt som «kurator» (leder) for eksperimenter i november 1662. Et andre kongelig charter ble gitt segl den 23. april 1663 som navnga kongen selv som samfunnets grunnlegger og endret navnet til «The Royal Society of London for the Improvement of Natural Knowledge». Dronningen er i dag samfunnets beskytter, og den regjerende monarken har alltid vært beskytter av samfunnet siden dens grunnleggelse.
Etter den store bybrannen i London 1666 flyttet samfunnet til Arundel House, hjemmet til hertugen av Norfolk. Det flyttet på nytt i 1710 til Crane Court i Strand, og for andre gang i 1780 til Somerset House. I 1857 flyttet samfunnet til Burlington House i Piccadilly hvor det forble til det flyttet til sitt nåværende lokalitet i Carlton House Terrace i 1967.
Royal Societys motto er «Nullius in Verba» (latin for «Av ordene til ingen», eller «ta ingens ord for det», det fulle sitatet fra Quintus Horatius Flaccus – Nullius addictus judicare in verba magistri – utvides til en gullstandard for objektivitet: «Ikke tvunget til å sverge til noen herres ord», skjønt samfunnet selv foretrekker oversettelsen «Ingenting i ordene», og det tidligere president Robert May foretrakk «Respektere fakta» ), som signaliserer samfunnets forpliktelse til å etablere sannheten i vitenskapelige saker gjennom eksperimenter og bevis enn via å sitere en autoritet. Selv om dette synes opplagt i dag var det filosofiske grunnlag for Royal Society forskjellig fra tidligere filosofier som skolastikken, som etablerte vitenskapelig sannhet basert på deduktiv logikk, i samsvar med himmelsk forsyn og sitat av slike antikke autoriteter som Aristoteles. Faktisk representerte samfunnet den endelige seieren for visjonen til munken Roger Bacon, også kjent som Doctor Mirabilis, som hadde bekjempet skolastiske autoriteter i et forsøk på å etablere en slik sannhetsbasert lærdom på 1200-tallet.
Historisk filosofi og betydning
Royal Society så for seg et nettverk over hele jorden som et felles foretagende, et «verdensrike av lærdom», og strebet etter å fjerne språkbarrierene innenfor vitenskapene. Samfunnet var dedikert til fri flyt av informasjon og oppmuntret kommunikasjon. Særlig Boyle begynte praksisen med å reportere sine eksperimenter stor detalj slik at andre kunne gjenta dem, i motsetning til tidligere alkymister. Isaac Newton var en praktiserende alkymist og hans assistent John Theophilus Desaguliers, en demonstrator for Royal Society, var en framstående frimurer. I løpet av 1700-tallet ble frimurerlosjer i Frankrike en kanal for å distribuere vitenskapelige tekster som ikke kunne bli offentliggjort (se John Toland).
Fremgangsmåten ved Royal Society innebar at det rapporterte at eksempelvis kinesiske alkymisters påståtte udødelighetsdrikker ikke var fakta. Royal Society greide faktisk å sette daværende overtro overfor omfattende testing, eksempelvis plassere en edderkopp på et bord og spre en sirkel av salt rundt den for å se om teorien om at den ikke ville gå over saltet var riktig eller ikke. Edderkoppen forlot øyeblikkelig sirkelen, og det motbeviste myten.